Šiaurės Kipro vyrų futbolo rinktinė

Šiaurės Kipro vyrų futbolo rinktinė – vyrų futbolo rinktinė, atstovaujanti de facto nepriklausomai šiaurinei Kipro salos daliai ir priklausanti „NF-Board“.Daria Isachenko. The Making of Informal States: Statebuilding in Northern Cyprus and Transdniestria. Palgrave Macmillan, 2012, p. 165.  Rinktinė nėra FIFA narė.

2006 m. birželį Vokietijoje laimėjo FIFI WILD taurę, o tų pačių metų lapkritį iškovojo ELP taurę.Visų laikų RSSSF rezultatai

 Istorija 

Nors Šiaurės Kipro futbolo federacija (, KTFF) buvo įkurta 1955 m. (taip nutiko dėl to, kad kilus etniniam konfliktui iš Kipro sporto varžybų pasitraukė Kipro turkų klubai),Vic Duke, Liz Crolley. Football, Nationality and the State. Routledge, 2014, p. 76.  nacionalinė komanda nežaidė iki 1962 m. (pirmąsias rungtynes žaidė prieš Turkiją). Ši rinktinė dalyvavo 1980 m. Izmire vykusiose Islamiškosiose žaidynėse. Jose buvo sutriuškinti Turkijos rinktinės rezultatu 5-0, taip pat 2–0 nusileido Saudo Arabijai, 2–1 įveikė Malaiziją bei lygiosiomis 1–1 sužaidė su Libija.

2004 m. Šiaurės Kipro futbolo federacija prisijungė prie NF-Board. 2005 m. šventė penkiasdešimtąsias futbolo federacijos įkūrimo metines. 2006 m. birželį Hamburge (Vokietija) laimėjo pirmąją „NF-Board“ organizuotą „FIFI Wild“ taurę – rezultatu 4-1 po baudinių serijos įveikė Zanzibarą. 2006 m. lapkritį Šiaurės Kiprui buvo pavesta organizuoti VIVA pasaulio taurę, bet šalis pasirinko organizuoti ELP taurę. Rinktinė pirmąsias rungtynes laimėjo rezultatu 5-0 (įveikė Krymo totorių rinktinę). Kitas rungtynes laimėjo net 10-0 (nugalėtas Tibetas).

 Išnašos 

Kategorija:Europos vyrų futbolo rinktinės
Kategorija:Kipro futbolas